ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Μαρτίου 1995 για ορισμένα μέτρα προστασίας από τη λοιμώδη αναιμία του σολομού στη Νορβηγία και για την κατάργηση της απόφασης 93/144/ΕΟΚ (Κείμενο που παρουσιάζει ενδιαφέρον για τον ΕΟΧ) (95/118/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 18 παράγραφος 7,

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 19 παράγραφος 7,

Εκτιμώντας:

ότι, κατόπιν της εμφανίσεως της λοιμώδους αναιμίας του σολομού στη Νορβηγία, η Επιτροπή, με την απόφαση 93/144/ΕΚ (3), όπως τροποποιήθηκε τελευταία από την απόφαση 94/657/ΕΚ (4) απαγόρευσε την εισαγωγή σολομών που ανήκουν στο είδος Salmo salar, ζώντων ή μη, μη απεντερωμένων, καταγωγής Νορβηγίας 7 ότι, στην περιφέρεια που ορίζεται από την ακτή της Νορβηγίας η οποία βρίσκεται στα σύνορα με τη Σουηδία και στα σύνορα μεταξύ των κοινοτήτων Hε και Eigersund (περιφέρεια Rogaland), δεν παρουσιάστηκαν ποτέ κρούσματα λοιμώδους αναιμίας του σολομού 7 ότι η εισαγωγή νεκρών σολομών, μη απεντερωμένης προελεύσεως από τη συγκεκριμένη περιφέρεια μπορεί να ξαναρχίσει 7 ότι, πρέπει να θεσπιστεί σύστημα πιστοποίησης προκειμένου να παρασχεθούν εγγυήσεις ότι ο σολομός προέρχεται πράγματι από αυτή την περιοχή 7 ότι, στην περιφέρεια που έχουν παρουσιασθεί κρούσματα και η οποία βρίσκεται βορείως του Stavanger, δεν παρουσιάστηκαν νέα κρούσματα λοιμώδους αναιμίας του σολομού από τον Ιανουάριο 1994 7 ότι, λόγω του ότι δεν υπάρχει ιολογική μέθοδος ανίχνευσης του ιού, δεν μπορούμε να καταλήξουμε οριστικά στο συμπέρασμα ότι η περιοχή αυτή μπορεί στο εξής να θεωρείται απαλλαγμένη από τη νόσο 7 ότι η εισαγωγή στην Κοινότητα νορβηγικού σολομού του Ατλαντικού, ζώντος ή μη, μη απεντερωμένου, προελεύσεως από τη συγκεκριμένη περιοχή μπορεί να ενέχει κίνδυνο εισαγωγής του παθογόνου οργανισμού που προκαλεί τη λοιμώδη αναιμία του σολομού 7 ότι, επομένως, η εισαγωγή αυτή πρέπει να απαγορευθεί 7 ότι οι ειδικοί όροι της παρούσας απόφασης πρέπει να εφαρμοστούν σύμφωνα με την εξέλιξη της υγειονομικής κατάστασης στη Νορβηγία, σε ό,τι αφορά τα ζώα 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη απαγορεύουν την εισαγωγή σολομών ζωντανών ή νεκρών, μη απεντερωμένων που ανήκουν στο είδος Salmo salar καταγωγής Νορβηγίας.

Άρθρο 2

1. Κατά παρέκκλιση του άρθρου 1, η εισαγωγή σολομών που ανήκουν στο είδος Salmo salar, ως έχουν, νεκρών, μη απεντερωμένων, προελεύσεως Νορβηγίας, δεν επιτρέπεται παρά μόνο από τις ιχθυοτροφικές εκμεταλλεύσεις που αναφέρονται στο παράρτημα Ι σημείο 1, εφόσον θανατώθηκαν και συσκευάσθηκαν στις εγκαταστάσεις που αναφέρονται στο παράρτημα Ι, σημείο 2, και βρίσκονται στο τμήμα της νορβηγικής ακτής που περιλαμβάνονται μεταξύ συνόρων με τη Σουηδία και των συνόρων μεταξύ των κοινοτήτων Hε και Eigersund (περιφέρεια Rogaland).

2. Οι συσκευασίες που περιέχουν τους ιχθείς που αναφέρονται στο σημείο 1 πρέπει να φέρουν σήμανση όπου εμφαίνονται οι ακόλουθες ενδείξεις:

- «σολομός ολόκληρος»,

- οι κωδικοί των εκμεταλλεύσεων και εγκαταστάσεων όπως αυτοί προβλέπονται στο παράρτημα Ι.

3. Οι αποστολές σολομού που αναφέρονται στην παράγραφο 1 πρέπει να συνοδεύονται από υγειονομικό πιστοποιητικό σύμφωνα με το υπόδειγμα που αναφέρεται στο παράρτημα ΙΙ.

Άρθρο 3

Η απόφαση 93/144/ΕΟΚ καταργείται.

Άρθρο 4

Τα κράτη μέλη τροποποιούν τα μέτρα που εφαρμόζουν στο εμπόριο για να καταστήσουν σύμφωνα με την παρούσα απόφαση. Ενημερώνουν σχετικά την Επιτροπή.

Άρθρο 5

Η παρούσα απόφαση ισχύει μέχρι την 31 Δεκεμβρίου 1995.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 31 Μαρτίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ Ι

ΕΚΜΕΤΑΛΛΕΥΣΕΙΣ ΚΑΙ ΕΓΚΑΤΑΣΤΑΣΕΙΣ ΠΟΥ ΒΡΙΣΚΟΝΤΑΙ ΣΤΗΝ ΠΕΡΙΟΧΗ ΤΗΣ ΝΟΡΒΗΓΙΑΣ ΠΟΥ ΒΡΙΣΚΕΤΑΙ ΣΤΗΝ ΠΑΡΑΚΤΙΑ ΠΕΡΙΟΧΗ ΠΟΥ ΠΕΡΙΛΑΜΒΑΝΕΤΑΙ ΜΕΤΑΞΥ ΤΩΝ ΣΥΝΟΡΩΝ ΜΕ ΤΗ ΣΟΥΗΔΙΑ ΚΑΙ ΤΩΝ ΣΥΝΟΡΩΝ ΜΕ ΤΙΣ ΚΟΙΝΟΤΗΤΕΣ HΕ ΚΑΙ EIGERSUND ΚΑΙ ΑΠΟ ΤΙΣ ΟΠΟΙΕΣ ΜΠΟΡΟΥΝ ΝΑ ΑΠΟΣΤΕΛΛΟΝΤΑΙ ΝΕΚΡΟΙ ΜΗ ΑΠΕΝΤΕΡΩΜΕΝΟΙ ΣΟΛΟΜΟΙ, ΠΡΟΣ ΤΗΝ ΚΟΙΝΟΤΗΤΑ

1. Εκμεταλλεύσεις

>ΘΕΣΗ ΠΗΝΑΚΑ>

2. Εγκαταστάσεις

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

ΥΠΟΔΕΙΓΜΑ

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ

για την εισαγωγή στην Κοινότητα σολομού του ατλαντικού μη απεντερωμένου καταγωγής Νορβηγίας Ταυτοποίηση της παρτίδας 1. Ιχθυοτροφική εκμετάλλευση καταγωγής (κωδικός και όνομα):

2. Εγκατάσταση καταγωγής όπου γίνεται η θανάτωση και συσκευασία (κωδικός και όνομα):

3. Συνολικό βάρος:

Αριθμός κιβωτίων:

Μεταφορικό μέσο Είδος και ταυτοποίηση του μεταφορικού μέσου:

Προορισμός Κράτος μέλος προορισμού:

Παραλήπτης (όνομα και διεύθυνση):

Υγειονομική βεβαίωση Ο υπογεγραμμένος, δηλώνω ότι τα προϊόντα που αποτελούν το αντικείμενο της παρούσας αποστολής προέρχονται από εκμετάλλευση και εγκατάσταση που βρίσκονται στην περιοχή της Νορβηγίας που αναφέρεται στο άρθρο 2 παράγραφος 1 της απόφασης 95/118/ΕΚ της Επιτροπής και δεν αποτέλεσαν το αντικείμενο μεταφοράς από τμήμα της Νορβηγίας βορείως της εν λόγω περιοχής.

(τόπος) (ημερομηνία) Όνομα της επίσημης υπηρεσίας:

Όνομα του υπεύθυνου: (με κεφαλαία) Τίτλος του υπογράφοντος:

Υπογραφή:

Σφραγίδα της επίσημης υπηρεσίας: